Megmozdultak a helyi vállalkozók és a magánszemélyek.



Fotó: MTI/Czeglédi Zsolt

Mindössze 48 óra alatt meglett az a 14 millió forint, amit a berettyóújfalui Gróf Tisza István Kórház részére kezdtek el gyűjteni, hogy az intézmény vehessen magának egy koronavírust kimutató PCR diagnosztikai gépet.

Nagy örömmel és büszkeséggel tölt el minket, hogy egy ilyen nagyszerű, összetartó és segítőkész közösséget szolgálhatunk, és bízunk benne, hogy továbbra is megfelelünk a belénk vetett bizalomnak

- kommentálta a jó hírt a kórház, de további adományokat is várnak:

ennek a műszernek a működéséhez folyamatosan kell megvásárolni a szükséges szetteket, melyek több ezer forintba kerülnek vizsgálatonként! (A vizsgálatok a betegek részére természetesen díjmentesek.)

- olvasható a közleményben.